Γενετική μελέτη ποιοτικών παραμέτρων του πρωτογάλατος σε γαλακτοπαραγωγές αγελάδες
Creators: name: Σουφλέρη, Αικατερίνη Κ.
Publisher: name: Aristotle University of Thessaloniki
Year: 2020
Subjects: Πρωτόγαλα
Γενετικές παράμετροι
Γαλακτοπαραγωγές αγελάδες
Διαθλασίμετρο BRIX
Colostrum
Genetic parameters
Dairy cows
Brix refractometer

description: Ο σκοπός της παρούσας έρευνας ήταν η γενετική μελέτη των ποιοτικών χαρακτηριστικών του πρωτογάλατος σε γαλακτοπαραγωγές αγελάδες της φυλής Holstein. Η έρευνα διενεργήθηκε σε 10 εκτροφές. Χρησιμοποιήθηκαν συνολικά 1.074 αγελάδες. Την ημέρα του τοκετού γινόταν κλινική εξέταση των αγελάδων και συμπεριλήφθηκαν στην έρευνα μόνο όσες ήταν κλινικά υγιείς. Εκτιμήθηκε επίσης ο δείκτης θρεπτικής κατάστασης. Οι αγελάδες αρμέγονταν και συλλεγόταν ολόκληρη η ποσότητα πρωτογάλατος, από το οποίο λαμβανόταν αντιπροσωπευτικό δείγμα. Ο προσδιορισμός της περιεκτικότητας του πρωτογάλατος σε ολικά στερεά (ΟΣ BRIX) πραγματοποιήθηκε με τη χρήση του ψηφιακού διαθλασίμετρου κλίμακας BRIX. Ο προσδιορισμός της περιεκτικότητας του πρωτογάλατος σε λίπος (ΛΙΠ), πρωτεΐνες (ΠΡΩΤ) και λακτόζη (ΛΑΚΤ) έγινε με τη βοήθεια αυτόματης αναλυτικής συσκευής (MilkoScan™ Minor, Foss, Denmark). Η ενεργειακή αξία (ΕΑ) του υπολογίστηκε με βάση το μοντέλο του NRC (2001). Για κάθε αγελάδα υπήρχε καταγεγραμμένη η ημερομηνία γέννησης και η γενεαλογία της. Επίσης, καταγράφηκαν η ημερομηνία και ώρα τοκετού, ο αριθμός της γαλακτικής περιόδου, το ύψος της γαλακτοπαραγωγής της προηγούμενης γαλακτικής περιόδου στις 305 ημέρες, η διάρκεια της ξηρής περιόδου, το χρονικό διάστημα μεταξύ τοκετού και συλλογής και η ποσότητα του πρωτογάλατος που συλλέχθηκε. Η εκτίμηση της επίδρασης των διαφόρων παραγόντων στις εξαρτημένες μεταβλητές έγινε με τη χρήση μικτών προτύπων στατιστικής επεξεργασίας. Επιπλέον, κάθε χαρακτηριστικό του πρωτογάλατος αναλύθηκε με τη χρήση μικτού προτύπου με το λογισμικό ASREML. Η τελική βάση δεδομένων περιείχε γενεαλογικά στοιχεία των τελευταίων έξι γενεών και συμπεριέλαβε συνολικά 5.662 ζώα. Εκτιμήθηκαν οι συντελεστές κληρονομησιμότητας της περιεκτικότητας του πρωτογάλατος σε ΛΙΠ, ΠΡΩΤ, ΛΑΚΤ, ΟΣ BRIX, της ΕΑ του και της ΠΟΣ του. Επίσης, εκτιμήθηκαν οι γενετικές και φαινοτυπικές συσχετίσεις μεταξύ όλων των χαρακτηριστικών του πρωτογάλατος. Η μέση περιεκτικότητα του πρωτογάλατος σε ΛΙΠ, ΠΡΩΤ, ΛΑΚΤ, ΟΣ BRIX ήταν 6,4±3,3%, 17,8±4,0%, 2,2±0,7%, 25,8±4,7%, αντίστοιχα. Η μέση ΕΑ του ήταν 1,35±0,3 Mcal/kg και η μέση συλλεγόμενη ΠΟΣ του 6,2±3,8 kg. Ο αριθμός της γαλακτικής περιόδου είχε στατιστικά σημαντική θετική επίδραση στην περιεκτικότητα σε ΠΡΩΤ, ΟΣ BRIX. Το χρονικό διάστημα μεταξύ τοκετού – συλλογής πρωτογάλατος είχε στατιστικά σημαντική αρνητική επίδραση στην περιεκτικότητα σε ΛΙΠ, ΠΡΩΤ, ΟΣ BRIX και στην ΕΑ. Η συλλεγόμενη ΠΟΣ επηρέασε σημαντικά και αρνητικά την περιεκτικότητα σε ΠΡΩΤ και ΟΣ BRIX. Οι συντελεστές κληρονομησιμότητας για την περιεκτικότητα του πρωτογάλατος σε ΛΙΠ, ΠΡΩΤ, ΛΑΚΤ, ΟΣ BRIX, την ΕΑ και την ΠΟΣ ήταν 0,21, 0,19, 0,15, 0,27, 0,22 (P&lt;0,05) και 0,04 (P&gt;0,05), αντίστοιχα. Η γενετική συσχέτιση της περιεκτικότητας του πρωτογάλατος σε ΟΣ BRIX με την περιεκτικότητα σε ΠΡΩΤ ήταν σχεδόν ίση με τη μονάδα, ενώ η συσχέτιση με την ΕΑ ήταν μέτρια. Δεν βρέθηκε γενετική συσχέτιση της περιεκτικότητας σε ΛΙΠ και ΟΣ BRIX, ενώ η φαινοτυπική συσχέτιση μεταξύ αυτών ήταν θετική αλλά χαμηλή. Οι γενετικές και φαινοτυπικές συσχετίσεις της περιεκτικότητας του πρωτογάλατος σε ΛΑΚΤ με την περιεκτικότητα σε ΠΡΩΤ και ΟΣ BRIX ήταν αρνητικές. Οι φαινοτυπικές συσχετίσεις της ΠΟΣ με την περιεκτικότητα σε ΠΡΩΤ και ΟΣ BRIX ήταν αρνητικές, ενώ με την περιεκτικότητα σε ΛΑΚΤ θετική. Τα αποτελέσματα της παρούσας έρευνας έδειξαν ότι τα χαρακτηριστικά του πρωτογάλατος είναι κληρονομήσιμα και συνεπώς μπορεί να γίνει μελλοντικά γενετική βελτίωση με επιλογή.
description: The main objective of this study was to assess the genetic background of colostrum quality traits in Holstein dairy cows. The study was conducted in 10 commercial dairy herds. A total of 1,074 cows were used. All cows were clinically examined on the day of calving and only clinically healthy cows were included in the study. Body condition score was also assessed. Αll 4 udder quarters were completely milked and a composite, representative sample was collected and examined. Colostrum total solids (TS) content was determined on farm using a digital Brix refractometer. Colostrum fat (F), protein (PROT) and lactose (LACT) contents were determined using an infrared milk analyzer (MilkoScan™ Minor, Foss, Denmark) and energy content (EC) was calculated using National Research Council (2001) equations. Pedigree information and date of birth was recorded for all cows. Information regarding date and time of calving, parity number, milk yield in previous 305-d lactation, dry period length, time interval between calving and colostrum collection and colostrum yield (CY) were also recorded. Dependent variables were analyzed using a series of univariate mixed models. Also, each trait was analyzed with a univariate mixed model (ASREML). All available pedigrees records were included in the analysis, bringing the total number of animals used in the genetic analysis to 5,662. Estimates of (co) variance components (genetic, phenotypic and residual) were used to estimate heritability for each trait. Genetic and phenotypic correlations among colostrum traits were estimated with bivariate analyses using the same model. Mean content (±SD) of colostrum F, PROT, LACT and TS contents were 6.4±3.3%, 17.8±4.0%, 2.2±0.7% and 25.8±4.7%, respectively. Mean EC was 1.35±0.3 Mcal/kg and mean CY was 6.2±3.8 kg. Parity number had a significant positive effect on PROT, TS and CY. Time interval between calving and colostrum collection had a significant negative effect on F, PROT, TS and EC. CY had a significant negative effect on PROT and. Heritability estimates for F, PROT, LACT, TS, EC and CY were 0.21, 0.19, 0.15, 0.27, 0.22 and 0.04, respectively. The genetic correlation of TS measured on-farm with colostrum PROT was practically unity, whereas the correlation with EC was moderate. F had no genetic correlation with TS; their phenotypic correlation was positive but low. Genetic and phenotypic correlations of LACT with PROT and TS were negative. The phenotypic correlations of CY with PROT and TS were negative whereas with LACT was positive. In conclusion, results of the present study indicate that colostrum quality traits are heritable and therefore improvement with genetic selection is feasible.